**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai Ministru kabineta noteikumos skaidrotu Saeimā 2019.gada 23.maijā pieņemtā likuma „Grozījumi likumā „Par iedzīvotāju ienākuma nodokli”” regulējumu attiecībā uz vienotā nodokļu konta ieviešanu, kā arī, lai nodrošinātu vienveidīgu un viennozīmīgi izprotamu citu likuma „Par iedzīvotāju ienākuma nodokli” normu piemērošanu.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā, regulējums attiecībā uz vienotā nodokļu konta ieviešanu stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saeimā 2019.gada 23.maijā pieņemtais likums „Grozījumi likumā „Par iedzīvotāju ienākuma nodokli””, kurš stāsies spēkā 2021.gada 1.janvārī.
2. Finanšu ministrijas iniciatīva.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība”” (turpmāk – noteikumu projekts) izstrādāts, lai nodrošinātu vienveidīgus un viennozīmīgi izprotamus 2019.gada 23.maija Saeimā pieņemtā likuma „Grozījumi likumā „Par iedzīvotāju ienākuma nodokli”” (turpmāk – grozījumi likumā) tiesību normu piemērošanas principus. Noteikumu projektā ir iekļauts regulējums, kas paskaidro pieņemto tiesību normu piemērošanu.Noteikumu projektā ir iekļauts arī regulējums, kas Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” (turpmāk – MK noteikumi) paskaidro jau spēkā esošas likuma “Par iedzīvotāju ienākuma nodokli” (turpmāk – likums) normas, kuru piemērošanā ir konstatētas dažādas neskaidrības un nav viennozīmīgi izprotama to piemērošanas prakse.*Saistībā ar vienotā konta ieviešanu* Pašlaik nodokļu maksātājs (fiziskās un juridiskās personas) veic nodokļu iemaksu 47 nodokļu kontos (valsts budžeta ieņēmumu kontos Valsts kasē). Minētais nodokļu nomaksas process rada administratīvo slogu un izmaksas nodokļu maksātājiem.Lai samazinātu resursus nodokļu samaksai un administrēšanai, ar 2021.gadu tiek ieviests vienotais nodokļu konts, t.sk., tiek noteikts, ka regulāri maksājamie iedzīvotāju ienākuma nodokļa (turpmāk – nodoklis) maksājumi (t.i., reizi mēnesī, reizi ceturksnī, reizi pusgadā un reizi gadā maksājamie) vienotajā nodokļu kontā ir samaksājami ne vēlāk kā līdz nodokļa deklarācijas iesniegšanas mēneša 23.datumam un, ka nodokļa deklarācija ir iesniedzama pirms nodokļa maksāšanas termiņa. Tāpat noteikumu projekts skaidro arī minētā regulējuma piemērošanu atsevišķos izņēmuma gadījumos.Ņemot vērā, ka ar grozījumiem likumā tiek noteikta jauna iedzīvotāju ienākuma nodokļa maksāšanas kārtība, noteikumu projektā ir iekļautas precizējoša un skaidrojoša rakstura normas, kā arī likuma normu piemērošanas piemēri (MK noteikumu 14.pielikums).*Saistībā ar likumā noteiktajiem ar nodokli neapliekamajiem ienākumiem*Līdz šim, piemērojot likuma 8.panta otro daļu, MK noteikumos tika noteikts, ka maksātāja ienākumos, par kuriem nav jāmaksā algas nodoklis, tiek iekļauti arī darba devēja veiktie izdevumi, kas saistīti ar izklaides pasākumiem, ceļojumiem, ārstniecību, izglītību (arī darba devēja stipendijas), ēdināšanu un atspirdzinošu dzērienu iegādi, ja attiecīgie izdevumi nav sadalāmi personāli un ir iekļauti darba devēja apliekamajā ienākumā. Tādējādi MK noteikumos tiek izvirzīta prasība par attiecīgo izdevumu iekļaušanu darba devēja apliekamajā ienākumā, veidot zināmu tiesību normu kolīziju ar Uzņēmumu ienākuma nodokļa likumā ietverto regulējumu. Ņemot vērā Uzņēmumu ienākuma nodokļa likumā ietvertos mērķus, mūsuprāt, konkrētajā situācijā likuma 8.panta otrās daļas norma būtu uzskatāma par speciālo normu attiecība pret Uzņēmumu ienākuma nodokļa likumu. Vadoties no Oficiālo publikāciju un tiesiskās informācijas likuma 9.panta sestās daļas 4.punkta nosacījumiem, ja konstatē pretrunu starp vienāda juridiska spēka jaunāku vispārējo tiesību normu un vecāku speciālo tiesību normu, vecāko tiesību normu piemēro tiktāl, ciktāl tās mērķis nav pretrunā ar jaunākās vispārējās tiesību normas mērķi.Tādējādi ar noteikumu projektu MK noteikumi tiek papildināti ar 18.2 11.apakšpunktu, kurā tiek paskaidrots, ka personāla ilgtspējas pasākumu izdevumi Uzņēmumu ienākuma nodokļa izpratnē nav uzskatāmi par algas nodokļa objektu neatkarīgi no tā, vai attiecīgie izdevumi ir vai nav sadalāmi personāli.Atbilstoši likuma 9.panta pirmās daļas 11.punktam ar nodokli netiek aplikti uzturlīdzekļi (alimenti).Tā kā Latvijas nacionālās tiesības neparedz visaptverošu uzturlīdzekļu definīciju, bet uzturlīdzekļi var tikt maksāti gan bērniem, gan bijušajam laulātajam iepriekšējā labklājības līmeņa nodrošināšanai (Civillikuma 80.punkts), lai nodrošinātu vienveidīgu izpratni par minētās normas piemērošanu, noteikumu projekts paredz papildināt MK noteikumus ar 39.1punktu skaidrojot, ka likuma izpratnē ar jēdzienu uzturlīdzekļi saprot gan uzturlīdzekļus bērniem, gan uzturlīdzekļus bijušajam laulātajam viņa mantas stāvokļa iepriekšējā labklājības līmeņa nodrošināšanai.”*Saistībā ar dāvinājumā saņemtiem kapitāla aktīviem*Pašreiz MK noteikumu 54.punkts skaidro kā nosakāma dāvanas – kustamas lietas iegādes vērtība gadījumos, ja dāvinājuma līgumā nav norādīta tās vērtība. Tomēr praksē bieži ir sastopami gadījumi, ka starp fiziskām personām, kas nav laulātais vai radinieks līdz trešajai pakāpei, tiek dāvināti arī kapitāla aktīvi, piemēram, nekustamais īpašums. Tā kā dāvinājums saskaņā ar Civillikumu ir specifisks atsavināšanas darījums, tad ar noteikumu projektu tiek papildināts regulējums, kas paredz, ka, dāvinot kapitāla aktīvu, kura vērtība nav norādīta dāvinājuma līgumā, šīs dāvanas (kapitāla aktīva) vērtība tiek noteikta saskaņā ar likuma 11.9 pantā un MK noteikumos noteikto speciālokapitāla aktīva iegādes vērtības noteikšanas kārtību vai, ja konkrētajam kapitāla aktīvam likuma 11.9 pantā un MK noteikumos nav noteikta speciāla kapitāla aktīva iegādes vērtības noteikšanas kārtība, par šī kapitāla aktīva iegādes vērtību tiks uzskatīta vērtība, kādu dāvinājuma saņēmējs var pierādīt, iegūstot informāciju no dāvinātāja, vai kāda ir pieejama publiskajos reģistros dāvinājuma saņemšanas brīdī.Attiecīgi vēlāk, atsavinot dāvināto kapitāla aktīvu, par tā iegādes vērtību tiks uzskatīta šādi noteiktā dāvanas vērtība.*Saistībā ar attaisnotajiem izdevumiem*Likuma 10.panta pirmā daļa nosaka, ka “pirms ienākuma aplikšanas ar nodokli no gada apliekamo ienākumu apjoma tiek atskaitīti šādi maksātāja izdevumi [..]”, tālāk sniedzot attaisnoto izdevumu uzskaitījumu. Pēc būtības šī norma nosaka, ka maksātājs attaisnotajos izdevumos var iekļaut tikai par sevi veiktos attaisnotos izdevumus, ja vien likumā “Par iedzīvotāju ienākuma nodokli” nepārprotami nav noteikts citādi. Šobrīd vienīgā atkāpe no šī koncepta ir tiesības pārnest uz nodokļa maksātāju viņa ģimenes locekļu attaisnotos izdevumus par izglītību un ārstniecības pakalpojumiem. Tai pat laikā likuma 14.panta 1.1daļā ir noteikts, ka likuma 10.panta pirmās daļas nosacījumi piemērojami arī tad, ja tās 5. un 6.punktā minētos attaisnotos izdevumus ir apmaksājis nodokļa maksātāja laulātais.Praksē nākas saskarties ar situācijām, kurās nodokļa maksātāji neizprot minēto likuma regulējumu un savos attaisnotajos izdevumos iekļauj laulātā apdrošināšanas prēmiju maksājumus atbilstoši dzīvības apdrošināšanas līgumam (ar līdzekļu uzkrāšanu), kurus veicis nodokļa maksātāja laulātais par sevi nevis par konkrēto nodokļa maksātāju.Līdz ar to, lai turpmāk nodokļa maksātājiem būtu viennozīmīga minēto likuma normu izpratne, par to, ko nodokļa maksātājs drīkst iekļaut savos attaisnotajos izdevumos, ar noteikumu projektu tiek papildināti MK noteikumi ar 64.1 punktu, kuros tiek skaidrots atsevišķu attaisnotajos izdevumos iekļaujamo izdevumu veidu iekļaušanas principi.Likuma 10.panta 1.6 daļa nosaka maksātāja apliekamā ienākuma palielināšanas kārtību, ja maksātājs (pensiju plāna dalībnieks) taksācijas gadā veic iemaksas privātā pensiju fonda pensiju plānā un iekļauj tās taksācijas gada attaisnotajos izdevumos, bet taksācijas vai pēctaksācijas gada laikā veic arī izmaksas no pensiju plāna.Praksē ir sastopami arī gadījumi, kad iemaksas privātajā pensiju fondā attaisnotajos izdevumos ir iekļautas daļēji. Līdz ar to, viennozīmīgas izpratnes nodrošināšanai, ar noteikumu projektu tiek papildināti MK noteikumi ar 64.2 punktu, kurā tiek skaidrots, kā tiek noteikts maksātāja ar nodokli apliekamais ienākums šādos gadījumos, t.i., nosakot apliekamo ienākumu ņem vērā attaisnoto izdevumu īpatsvaru attiecībā pret kopējām iemaksām privātajā pensiju fondā. Vienlaicīgi noteikumu projekts paredz MK noteikumus papildināt ar minētā regulējuma ilustratīvu piemēru (MK noteikumu 3.1 pielikums).*Saistībā ar lauksaimniecības zemes atsavināšanu*Likuma 11.7panta piektā daļa nosaka, ka atbrīvojumu no pienākuma maksāt nodokli nepiemēro, ja tiek atsavināts nekustamais īpašums un šā nekustamā īpašuma objektu kopību veido lauksaimniecības zeme un ēkas vai būves. Tās mērķis bija novērst iespējamu nodokļu plānošanu, ja maksātājam pieder nekustamais īpašums, kura sastāvā ir gan lauksaimniecības zeme, gan ēkas.Pēdējā laika praksē ir novērojami gadījumi, ka tiek atsavināts nekustamais īpašums, kurš pēc lietošanas mērķa ir lauksaimniecības zeme, bet uz tā atrodas citai personai piederošas vai nenoskaidrotas piederības ēkas vai būves. Vairumā gadījumu šāda situācija ir izveidojusies vēsturiski, neatkarīgi no lauksaimniecības zemes īpašnieka. Tādējādi, lai nodrošinātu taisnīgu un vienveidīgu likuma normu piemērošanu, noteikumu projekts paredz papildināt MK noteikumus ar 80.1punktu, kas skaidro, kā tiek piemērota 11.7 panta trešā un piektā daļa, ja tiek atsavināts nekustamais īpašums, kurš pēc lietošanas mērķa ir lauksaimniecības zeme, bet uz tā atrodas citai personai piederošas vai nenoskaidrotas piederības ēkas vai būves.*Saistībā uz atcēlēja līguma pamata iegūtiem kapitāla aktīviem*Praksē ir gadījumi, kad tiek atsavināti kapitāla aktīvi, kuri iegūti, atceļot iepriekš noslēgto kapitāla aktīva atsavināšanas līgumu (uz atcēlēja līguma vai vienošanās par līguma atcelšanu pamata). Atbilstoši Civillikuma 1865.panta otrajai daļai, ja līgums ir pilnīgi vai pa daļai izpildīts, tad atcēlējs līgums, ciktāl ar to norunāts izpildījumu atdod atpakaļ, nodibina jaunu prasījumu. Tātad atcēlēja līgums nodibina pilnīgi jaunu saistību un īpašuma tiesību periods ir nosakāms no dienas, kad nekustamais īpašums ir reģistrēts zemesgrāmatā, kā personas īpašums, tomēr attiecībā uz iegādes vērtības noteikšanu, mūsuprāt, jāņem vērā vēsturiskos datus ar tā paša īpašuma iegādes darījumiem.Līdz ar to, viennozīmīgas izpratnes nodrošināšanai, ar noteikumu projektu tiek papildināti MK noteikumi ar 88.1punktu, kurā tiek skaidrots, kā tiek noteikta kapitāla aktīva iegādes vērtība, ja tiek atsavināts kapitāla aktīvs, kas iegūts uz atcēlēja līguma pamata un atcēlēja līgumā nav norādīta tā vērtība”.*Saistībā ar atvieglojuma par apgādājamo personu piemērošanu*Likuma 13.panta pirmajā daļā ir noteikts, par kādām personām nodokļa maksātājam ir paredzēts piemērot nodokļa atvieglojumu par apgādājamajām personām.Aizvien biežāk praksē nākas saskarties ar situācijām, kurās nodokļa maksātāji vēlas piemērot nodokļa atvieglojumu par audžuģimenē ievietotu bērnu, arī par bērnu, kurš ģimenei ir nodots pirmsadopcijas aprūpē. Pašreiz likuma normatīvais regulējums skaidri nenosaka, ka par audžuģimenē ievietotiem bērniem, arī par pirmsadopcijas aprūpē nodotiem bērniem, maksātājs ir tiesīgs piemērot nodokļa atvieglojumu. Audžuģimene ir ģimene, kas bārenim vai bez vecāku gādības palikušam bērnam nodrošina aprūpi līdz brīdim, kamēr bērns var atgriezties savā ģimenē vai, ja tas nav iespējams, tiek adoptēts vai viņam nodibināta aizbildnība. 2018. gadā Latvijā bija 636 audžuģimenes.Adoptējamā bērna nodošana aprūpē un uzraudzībā (turpmāk - pirmsadopcijas aprūpē) ir viens no adopcijas procesa posmiem, kas norisinās pirms bērna adopcijas. Bāriņtiesa pieņem lēmumu par bērna nodošanu pirmsadopcijas aprūpē uz laiku līdz sešiem mēnešiem, ar tiesībām pagarināt termiņu līdz adopcijas apstiprināšanai tiesā. Uz 2019.gada 1.septembri bija noslēgtas 68 adopcijas. Savukārt uz 2019.gada 3.oktobri 42 ģimenēm bija uzsākts pirmsadopcijas process.Ņemot vērā, ka audžuģimenē ievietots bērns, arī pirmsadopcijas aprūpē nodots bērns atrodas ģimenē, kura nodrošina bērna aprūpi un uzraudzību, ar noteikumu projektu (MK noteikumu 95.2 punktu) tiek paskaidrots, ka likuma 13.panta pirmās daļas 1.punktā noteiktais nodokļa atvieglojums ir piemērojams arī par audžuģimenē ievietotu bērnu, kā arī pirmsadopcijas aprūpē esošu bērnu. Tāpat atsevišķos punktos tiek paredzēts, ka nodokļa maksātājam ir piemērojams atvieglojums par nestrādājošu laulāto, kura apgādībā ir bērni, ja izpildās likuma 13.panta pirmās daļas 1.punktā minētie nosacījumi. Minēto tiesību normu piemērošanas rezultātā aizvien biežāk veidojas situācijas, kurās nodokļu maksātājs vēlas piemērot nodokļa atvieglojumu arī par tādu nestrādājošu laulāto, kura apgādībā ir bērni, kas atbilstoši Bāriņtiesas lēmumam ir ievietoti audžuģimenēs, arī pirmsadopcijas aprūpē esoši bērni. Tādējādi, lai tiktu nodrošināts taisnīga un vienveidīga likuma 13.panta pirmajā daļā esošo normu piemērošana ar noteikumu projektu noteikumi tiek papildināti ar jaunu 95.3 punktu, kurš paskaidro, ka nodokļa atvieglojums ir piemērojams arī par nestrādājošu laulāto, ja tā apgādībā ir bērni ar invaliditāti, trīs vai vairāk bērni u.c., kuri ir ievietoti audžuģimenē, arī pirmsadopcijas aprūpē esoši bērni (arī tad, ja bērns nav nestrādājošā laulātā aizgādībā).*Pārējie tehniskie un redakcionālie precizējumi*Ar noteikumu projektu tiek veikti arī redakcionāla un tehniska rakstura grozījumi spēkā esošajos MK noteikumos un tā pielikumos. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums ietekmēs:1. visas personas (gan fiziskas, gan juridiskas personas), kuras maksās iedzīvotāju ienākuma nodokli vienotajā nodokļu kontā;
2. fiziskās personas, kuras saņem uzturlīdzekļus no bijušā laulātā;
3. fiziskās personas – kapitāla pieauguma nodokļa maksātājas;
4. fiziskās personas, kuras veic iemaksas privātajā pensiju fondā;
5. fiziskās personas, kurām tiek piemērots atvieglojums par nestrādājoša laulātā apgādībā esošu audžuģimenē ievietotu bērnu, arī pirmsadopcijas aprūpē esošu bērnu (kas nav nestrādājošā laulātā aizgādībā).
 |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme saistībā ar vienotā nodokļu konta ieviešanu ir skaidrota Saeimā 2019.gada 23.maijā pieņemtā likuma „Grozījumi likumā „Par iedzīvotāju ienākuma nodokli”” anotācijā. |
| 3. | Administratīvo izmaksu monetārs novērtējums | Administratīvo izmaksu aprēķinu nav iespējams veikt. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 17 455 | 0 | 0 | 0 |
| 2.1. valsts pamatbudžets | 0 | 0 | 0 | 17 455 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -17 455 | 0 | 0 | 0 |
| 3.1. valsts pamatbudžets | 0 | 0 | 0 | -17 455 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 17 455 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai Valsts ieņēmumu dienesta informācijas sistēmā 2020.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 17 455 EUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | 2020.gadā izmaiņu veikšanai Valsts ieņēmumu dienesta informācijas sistēmās nepieciešamais finansējums 17 455 EUR apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, Finanšu ministrijas mājas lapā publicējot uzziņu par noteikumu projekta izstrādes uzsākšanu.Uzziņa par noteikuma projekta izstrādi 2019.gada 28.oktobrī tika publicēta Finanšu ministrijas mājas lapas www.fm.gov.lv sadaļas “Sabiedrības līdzdalība” apakšsadaļā “Tiesību aktu projekti”, saite: *https://www.fm.gov.lv/lv/sabiedribas\_lidzdaliba/**tiesibu\_aktu\_projekti/nodoklu\_politika#project611.*Paziņojums par līdzdalības iespējām noteikumu projekta izstrādes procesā tika publicēts arī Valsts kancelejas mājas lapas sadaļas “Sabiedrības līdzdalība” apakšsadaļā “Ministru kabineta diskusiju dokumenti”, saite: [*https://www.mk.gov.lv/content/ministru-kabineta-diskusiju-dokumenti*](https://www.mk.gov.lv/content/ministru-kabineta-diskusiju-dokumenti)*.* |
| 2. | Sabiedrības līdzdalība projekta izstrādē | Attiecībā uz vienotā nodokļu konta ieviešanu, sabiedrības līdzdalība tika nodrošināta jau Saeimā 2019.gada 23.maijā pieņemtā likuma „Grozījumi likumā „Par iedzīvotāju ienākuma nodokli”” izstrādes procesā. Noteikumu projekts izstrādāts, lai pielāgotu MK noteikumu regulējumu attiecībā uz vienotā nodokļu konta ieviešanu. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests, Valsts kase. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija.Noteikumu projekts tiks realizēts esošo finanšu un cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Ozoliņa 67095493

Agrita.Ozolina@fm.gov.lv